**Robert James Gilbert "Bob" Anderson**, nado en Gosport o 15 de setembro de 1922 e finado en West Sussex o 1 de xaneiro de 2012 foi un esgrimista olímpico inglés, e un recoñecido coreógrafo de loita con espadas no cinema durante máis de 50 anos, traballando en *Highlander*, *A princesa prometida*, *A máscara do Zorro*, *O señor dos Aneis* e *Die Another Day* entre outras. Foi considerado o primeiro coreógrafo de Hollywood na loita con espada, e durante a súa carreira adestrou moitos actores na arte de armas, tales como Errol Flynn, Sean Connery, Antonio Banderas e Johnny Depp. Tamén apareceu como dobre nas pelexas de láser de Darth Vader en *O imperio contraataca* e *O retorno do Jedi*.

Traxectoria
-----------

Anderson ingresou na Mariña Real e durante o seu servizo gañou varias competicións de esgrima. No decurso da segunda guerra mundial serviu no Mediterráneo.

Como esgrimista de competición, representou a Gran Bretaña nos Xogos Olímpicos de 1952 en Helsinqui, e nos Campionatos do Mundo de 1950 e 1953 na modalidade de sabre. Na cita olímpica quedou empatado no quinto posto en sabre por equipos.

Despois do retirarse das competicións de esgrima, estudou co profesor Roger Crosnier e sucedeu a Crosnier como o presidente da British Academy of Fencing. Desde finais da década de 1950 ata a de 1970 viaxou polo Reino Unido, dando cursos de esgrima compatibilizándoos coas súas responsabilidades na televisión e no cinema. Instalado no Canadá converteuse en director técnico da Canadian Fencing Association en Ottawa. Durante a década de 1960 e 1970 foi o presidente da British Academy of Fencing.

A carreira cinematográfica de Anderson principiou en 1953 cando adestrou e fixo a coreografía de loita para Errol Flynn en *The Master of Ballantrae*. Durante un ensaio dunha escena feriu accidentalmente a Flynn nunha coxa, o que lle supuxo notoriedade en Hollywood como "o home que apuñalou a Errol Flynn". Seguiu a traballar como un especialista e/ou coreógrafo de loita de espadas en filmes como *The Guns of Navarone* e en dous filmes de Bond: *From Russia With Love* e *Casino Royale*. A súa fama en Hollywood consolidouse cando Stanley Kubrick o elixiu en 1974 para actuar como o mestre de armas para *Barry Lyndon*.

Anderson por conseguinte participou nos tres primeiros filmes do *Star Wars* orixinal. Anderson non recibiu ao primeiro moito recoñecemento polo seu traballo, en parte porque o director George Lucas non quería danar o pulo que dera a carreira do actor. Nunha entrevista de 1983, malia todo, Mark Hamill rendeu homenaxe á contribución de Anderson ao recoñecer que Bob Anderson fora a persoa que realmente fixera as pelexas de Vader."

Anderson seguiu a traballar no cinema durante os seguintes trinta anos, e foi mestre de armas en moitos filmes, entre os que se inclúen *Highlander*, *A princesa prometida*, *The Three Musketeers*, *The Mask of Zorro*, *Pirates of the Caribbean: The Curse of the Black Pearl* e a triloxía *The Lord of the Rings*. Pouco antes da súa morte estaba a traballar en *The Hobbit*. Tiña a reputación de ser un perfeccionista, dándolle o director Martin Campbell o alcume de "Grumpy Bob". Anderson foi un dos entrevistados para o documental sobre a loita de espadas no cinema, Reclaiming the Blade (2009)."

Anderson morreu no Aninovo de 2012 nun hospital de West Sussex á idade de 89.

Filmografía
-----------

### Asesor, adestrador e coreógrafo

* *Alatriste* (2006): Mestre de armas
* *The Legend of Zorro* (2005): Mestre de armas
* *The Lord of the Rings: The Return of the King* (2003): Mestre de armas
* *Pirates of the Caribbean: The Curse of the Black Pearl* (2003): Adestrador secundario de loita
* *The Lord of the Rings: The Two Towers* (2002): Mestre de armas
* *Die Another Day* (2002): Mestre de armas
* *The Lord of the Rings: The Fellowship of the Ring* (2001): Mestre de armas
* *The Parent Trap* (1998): Asesor de esgrima
* *The Mask of Zorro* (1998): Mestre de armas
* *The Phantom* (1996): Mestre de armas
* *First Knight* (1995): Mestre de armas
* *The Three Musketeers* (1993): Mestre de armas
* *Highlander:The Series* (1992–1994): Mestre de armas
* *By the Sword* (1991): Mestre de armas
* *A princesa prometida* (1987): Mestre de armas
* *Highlander* (1986): Mestre de armas
* *A guerra das galaxias* (1977): Organizador de loita
* *Barry Lyndon* (1975): Adestrador de esgrima
* *Kidnapped* (1971): Organizador de loita
* *Don't Lose Your Head* (1966): Organizador de loita
* *The Moonraker* (1958) Organizador de loita

### Especialista, dobre

* *O retorno do Jedi* (1983):
* *Superman II* (1980):
* *O imperio contraataca* (1980): Dobre especialista de Darth Vader
* *Candleshoe* (1977)
* *A guerra das galaxias* (1977)
* *One of Our Dinosaurs is Missing* (1975)
* *Casino Royale* (1967)
* *From Russia with Love* (1963)
* *The Guns of Navarone* (1961)
* *Il maestro di Don Giovanni* (1954)
* *The Master of Ballantrae* (1953)

### Actor, extra

* *Reclaiming the Blade* (2009): como el mesmo
* *O imperio contraataca* (1980): Oficial do imperio
* *Candleshoe* (1977): Hood *(sen acreditar)*
* *Doctor Who* (1968): Garda no serial *The Enemy of the World*

Notas
-----

1. 1 2 3  T. Rees Shapiro (2 de xaneiro de 2012). "Bob Anderson, fencing master and coach to Hollywood actors, dies at 89". The Washington Post. Consultado o 3 de xaneiro de 2012.
2. ↑  Darth Vader stand-in Bob Anderson dies *espn.com*, 2 January 2012
3. ↑  "Bob Anderson Olympic Results". *sports-reference.com*. Arquivado dende o orixinal o 08 de xaneiro de 2012. Consultado o 27 June 2010.
4. ↑  "British Darth Vader fighter dies aged 89". *BBC News*. 2 January 2012. Consultado o 2 January 2012.
5. 1 2  "Movie sword-fight master Bob Anderson dies". *CBS News*. 2 January 2012. Arquivado dende o orixinal o 27 de maio de 2020. Consultado o 2 January 2012.
6. 1 2  "He lived by the sword". *The Ottawa Citizen*. 2 January 2012. Consultado o 2 January 2012. [*Ligazón morta*]
7. ↑  Weber, Bruce (2 January 2012). "Bob Anderson, Sword Master, Dies at 89". *New York Times*. Consultado o 2 January 2012.
8. ↑  "Bond sword master Bob Anderson dies aged 89". *mi6-hq.com*. Consultado o 2 January 2012.

Véxase tamén
------------

### Bibliografía

* Wallechinsky, David (1984). "Fencing: Sabre, Team". In *The complete Book of the Olympics: 1896 - 1980*. Nova York: Penguin Books. p. 264.

|  |  |
| --- | --- |
| Control de autoridades | 
* Wd: Q503412
* WorldCat
* VIAF: 121198442
* Allmovie: p587377
* AlloCiné: 75281
* BNB: ID
* BNE: XX4419740
* IMDb: nm0026428
* ISNI: 0000 0000 8189 9273
* LCCN: no2010074282
* TMDb: 202711
* WikiTree: Anderson-29973
* Sports Reference: bob-anderson-1

 |